open-index/open-wikipedia-markdown huggingface dataset:
Заговор (ТВ серија)

**Заговор** е телеивизиска серија реализирана од продукциската куќа АБА. Серијата е составена од 12 епизоди од по 50 минути и е сместена во групата на криминалистички трилери. Пркизната во серијата се одвива во Хрватска, БиХ и Србија. Снимањето на серијата траело 4 месици, а започнала со емитување во март 2006 година.

## Синопсис
Приказната е сместена во сегашното време во Хрватска и регионот, во моментот кога Хрватска е на прагот за влез во Европската Унија, одредена групација во држава (меѓу кои има и високо позиционирани луѓе) како и преземање на власта. Заплетот и расплетот на приказната паралелно се одвиваат во неколку нивоа. На политичко ниво ги пратиме разните политички игри, борбата за освојување и одржување на власта, додека истовремено се одвива обавестена војна на теренот, со крвав расплет. Паралелно, ги следиме животите и на главните личности, особено комплексната љубовна приказна помеѓу двајца главни глумци.

## Улоги

## Заговор на Балканот
Македонија: Канал 5 Телевизија  Хрватска: РТЛ Телевизија  Србија: Пинк Телевизија

## Надворешни врски
* Семрежна филмска база на податоци

Категорија:Хрватски телевизиски серии
ЈК

**ЈК** е историска бразилска мини серија, која е снимана во текот на 2006 година. Серијата го следи животот за еден од најпознатите бразилски политичар Јусцелин Кубитшчек. Дејството е сместено во 50те и 60те.

## Синопсис
ЈК е мини серија за двете фази од животот за Јусцелин Кубитшчек, од неговото детство па сè до смртта. Серијата се раскажува за случки кои го означиле неговиот живот, смртта на неговиот татко Јоао Цезар Оливеира, кој умрел додека Јусцелин бил делте. Потоа, приказната се преселува во времето кога тој бил момче, и ни го покажува неговото заинтересување за медицината, исто така и неговата љубовна состојба, бракот со младата аристократка. Освен тоа, Јусцелин се заплеткува и во политичкиот живот на Бело Хоризонте. Потоа доаѓаме до периодот кога Сара, сопругата на Јусцелин, не се сложува со тоа нејзиниот сопруг да се занимава со политика, како што се занимавал и нејзиниот татко. Оваа тензија доведува до конфликт кој полека се губи во првата фаза на серијата.
Во другата фаза на серијата, фамилијата Кубитшчек веќе се навикнала на друштвениот живот на Јусцелин, и приказната се фокусира на неговото политичко определување, и реформите кои ги спроведил во текот на своето владеење како претседател на Бразил од 1956 – 1961 година.

## Улоги

## Надворешни врски
* Официјално мрежно место 
* Сериалс.ру 

Категорија:Бразилски телевизиски серии
Категорија:Теленовели
Мад Марија (Мини серија)

**Мад Марија** е романтична историска бразилска мини серија. Серијата е снимена во Бразил, во текот на 2005 година, со 35 епизоди. Серијата е сместена во 1912 год. Во главната улога се појавува познатата глумица Ана Паула Аросио.

## Синопсис
Во срцето на амазонската џунгла конструирана е железница “Madeira Mamore”, чиј сопственик е американскиот стопанственик Персивал Фаргуар, Железницата помага во политичките интереси и државните авторитети, како и на странците, но се на трошок на вработените. Бразилскиот гувернер инвестирал во железницата како би и се одужил на Боливија поради губењето на територијата Акра. Железницата би требала да надмине 19 “cachoerias” во Рио Мадејра, кои настанувале потешкотии во прилика на трговската гума од Боливија до Атлантскиот Океан преку Амазон. Но, иако е направен, гумата почнала да пропаѓа. Фаргуар намерува да го тргне министерот Хувенал де Кастро, личен пријател тогашен претседател на Републиката, Хермес де Фонсека, така што дознава за романсата на Кастро и младата Луис, и гледа одлична прилика да ја искористи таа тајна.

## Улоги

## Надворешни врски
* Официјално мрежно место 
* Теледраматургија 
* Интернет Филмска База на податоци

Категорија:Бразилски телевизиски серии
Категорија:Теленовели
Зајакнато вино

[thumb|right|250px|Чаша [порто, едно од најпопуларните зајакнати вина]]
**Зајакнато вино** — вино со додаден алкохол, чиј најчест додаток е вињак.

Првичната причина за зајакнување била конзервирање на виното, бидејќи повеќе алкохол и слаткост го зачувуваат (кога ќе се додаде уште шеќер пред завршување на ферментацијата, ова го убива квасецот и остава преостанат шеќер). Иако постојат и други методи на конзервација, овој процес продолжува да живее до ден денес, и потрошувачите имаат развиено вкус за вака обработените вина.

Чести видови на зајакнато вино се:

* Шери
* Порто
* Марсала
* Мадера
* Мушкат од Боме-де-Венис и други „природни меки вина“

Зајакнатите вина се разликуваат од жестоки пијалаци направени од вино. Додека обете имаат поголем процент на алкохол, жестоките пијалаци се добиваат со дестилација, додека на зајакнатите вина им се додаваат жестоки пијалаци. Затоа зајакнатите вина имаат процент на алкохол помеѓу оној на виното и оној на жестоките пијалаци.

## Зајакнување
За време на ферментацијата, квасните клетки во ширата и понатаму претвораат шеќер во алкохол сѐ додека растворот не добие јачина од 16-18% - зависно од толеранцијата на тој исцедок квасец. Кај некои исцедоци алкохолната толеранција е уште пониска. Сега добиениот алкохол станува токсичен за квасните клетки и ги прави импотентни и повеќе не можат да се размножуваат и тие умираат. Кај највеќето вина, ако ферментацијата се остави до крај, добиеното вино се смета за суво. Меѓутоа кај некои стилови на вино, како доцнобербеното и ботритизираното вино, природно високата содржина на шеќер му пречи на квасецот, па така ферментацијата запира пред виното да стане суво.

При додавање на високоалкохолен лозов пијалак како бренди (обично 40-60%) кон ширата која ферментира, ова предвремено ја сопира ферментацијата и оставајќи извесна количина преостанат шеќер. Што порано низ процесот на ферментација ова ќе се случи, толку послатко ќе биде добиеното вино. За посуви стилови на вино како шери, зајакнувањето се додава по или кон крајот на ферментацијата. Слаткоста на виното може да се зголеми и подоцна со додавање на неферментирана шира или додатен лозов жесток пијалак.

Додека додавањето на лозови жестоки пијалаци е најчест начин за зајакнување на вино, дестилираниот пијалак може да биде добиен од разни извори како шеќерна трска, шеќерна репка, па дури и нафта. Кој вид на жесток пијалак е дозволен за зајакнување зависи од регионалните закони. Потеклото на жестокиот пијалак како и методот по кој е дестилиран има свој ефект врз вкусот на добиеното вино. 

## Наводи

## Надворешни врски
* За португалските зајакнати вина, Вин Арт
Томас Шапкот

**Томас Вилијам Шапкот** AO (; р. () — австралиски поет, романописец, драматург, уредувач, либретист, раскажувач и учител.

## Животопис

Роден е во Ипсвич, Квинсленд каде и учи заедно со својот брат-близнак, роден еден ден пред него.  Интересно е тоа што иако Томас е леворак, неговиот брат е деснак.

Првиот уметнички импулс во него е музичкиот - сака да стане композитор. Уште пред да наполни 19 години, веќе има искомпонирано неколку дела, но се откажува од музиката кога ќе открие дека еден негов жичен квартет, потсвесно плагијаризирал едно дело на Ернест Блох . Потоа работи како даночен службеник, позиција на која ќе остане во следните 27 години.

Директор е на Одборот за Литература седум години, а извршен директор на *Националниот Совет за книги* во периодот од 1992-97. Професор е по творечко пишување на универзитетот во Аделаида.

Има напишано 15 збирки поезија и 6 романи.

Во 1989 година го добива *Златниот венец* на Струшките вечери на поезијата, а во 2000 се закитува со највисокото литературно признание во Австралија - *Наградата на Патрик Вајт*.

## Избрани дела

### Збирки поезија
* *Time on Fire* (*„Време на Огнот“*)
* *The Mankind Thing* (*„Човечкото нешто“*)
* *Shabbytown* (*„Напуштен град“*)
* *Calendar* (*„Календар“*)
* *In the Beginning* (*„На почетокот“*)
* *Chekhov's Mongoose* (*„Мунгосот на Чехов“*; преведена и како *„Гуската на Чехов“*) 
* *Spirit Wrestlers* (*„Борачи на духот“*)

### Романи
* *White Stag of Exile* (*„Белиот мажјак на егзилот“*)
* *Mona's Gift* (*„Подарокот на Мона“*)

## Наводи

## Надворешни врски
* Томас Шапкот на ''Блесок'',  заедно со преводот на два негови раскази: Бегалец  и Затворање на банката.  
* Биографија на Томас Шапкот на страницата на ''Brisbane Writers Festival''.  

Категорија:Австралиски поети
Категорија:Австралиски писатели
Категорија:Добитници на Златен венец на Струшките вечери на поезијата
Неонацизам

[thumb|десно|Откако симболот свастика е забранет некои германски неонацисти го користат знамето на [Германско Царство|Германското Царство]]
**Неонацизам** е идеологија развиена по Втората светска војна, како движење што се стреми кон обновување на нацизмот или некоја негова варијанта. Буквално значи „нов нацизам“.

Различни неонацистички групи имаат различни начела, но најчесто се подразбира верност и лојалност кон Адолф Хитлер, односно на неговите размислувања и ставови, на антисемитизмот, расизмот, национализмот, расна доминација (на белата раса), милитаризам и омраза спрема хомосексуалците. Неонацистите често ги користат обележјата на Нацистичка Германија, како свастиката, Зиг („S“ како на СС - 16px|знамето на СС) и црвено-црно-белите знамиња. Некои групи или поединци, кои ја поддржуваат оваа идеологија, се изјаснуваат како нацисти или неонацисти, но други ги избегнуваат таквите називи за да избегнат општественa стигматизација и разни предрасуди, па дури и законско гонење. Некои европски земји имаат закони што забрануваат пројавување на пронацистички, расистички или антисемитистички погледи. Така, не постои некоја поголема политичка партија што се опишува себеси како неонацистичка во тие држави. Неонацистичките дејности се глобален феномен со организирано претставништво во многу земји, како и меѓународни мрежи. Застапен е дури и во Израел. Меѓу поединците кои се обиделе да го оживеат нацизмот се и Колин Џордан, Џорџ Линколн Роквел, Савитри Деви, Франсис Паркер Јоки, Вилијам Пирс, Еди Морисон и Дејви Мијат.

## Наводи

Категорија:Националсоцијализам
Категорија:Расизам
Категорија:Антисемитизам

Категорија:Политички теории
Националсоцијалистички окултизам

**Националсоцијалистички окултизам** е мистичко-религиозно учење коешто опфаќа проповедање на окултистички тајни во склоп на националсоцијализмот.

Категорија:Националсоцијализам
Категорија:Окултизам
Категорија:Мистицизам
Џејсон Ли

**Џејсон Мајкл Ли** () (роден на 25 април 1970) е американски глумец и професионален скејтер. Роден е во Оринџ, Калифорнија, а израснал во блиското гратче Хантингтон Бич. Го посетувал средното училиште Оушн Вју (Ocean View), но не матурирал.

## Наводи

Категорија:Американски глумци
Категорија:Живи луѓе
Категорија:Американски филмски глумци
Пиратска душа

**Пиратска душа** е аргентинска теленовела. Серијата е приказна за пиратите, љубовта и животот на тинејџерите. Како главни улоги се појавуваат кај нас познатите Луисана Лопилато и Бенхамин Рохас, кои се прославија со улогите на Миа и Пабло во Млади Бунтовници.

## Синопсис
Ова е приказна за пријателството, за тоа кое никогаш не смее да се предаде, за авантурата и правдата, за слободата и врските. А најмногу ова е приказна за љубовта. Ова е приказна за тројца пријатели, кои после смртта на нивните родители ја следат нивната традиција и повторно го основаат братството “Лигата на мечевите”. Договарајќи се да ги исчистат сеќавањата на своите родители, кои се убиени и да пронајдат скапоцен камен , ама и да ги казнат убијците на своите родители. Нивните родители кои исто така припаѓале на “Лигата на мечевите”, старото братство кои со една цел за да го спасат светот, биле убиени од Џино Риганти. Нашите праведниви се: Беницио, Круз, волшебник и крадец и коцкарот Иван . Единствената која не дели тајни е Клара, ќерка на Карлота и пријателка на Алегра. Приказната започнува кога, неколку години после смртта на нивните родители, тројцата млади примаат писмо кои ги известува дека треба да следаат траги за да дојдат до Алма, која е единствениот спас за да се избегне Трета Светска Војна. Но тоа и не е толку лесно за да се направи: баш како и оваа Лига, постои упте една противничка, “Свештениците на крстот”, која е формирана од тријади и еден маестро, кој е одбран и поседува моќ. Тој ја симулура борбата со Џино, таткото на Алегра, кој исто така е дел од Крстот, да им се приближи на момчињата и да спречи да дојдат до Алма. После неколку месеци тешка работа, момчињата го набавуваат каменот (смарагд), кој всушност не е Алма, но ќе им послужи да дојдат до Алма. Но на тоа, на патот ќе морат да почекат многу изненадувања, опасности и авантура. На тој пат ќе откријат дека не е се како што се чини и дека ќе им треба многу храброст да го одбранат она што се и она што го бранат и нивните родители. Ќе морат да преживеат многу замки и напади за да го остварат она што го започнале, а тоа е да го исчистат сеќавањето на нивните родители и нивните непријатели. Серијата може да се каже дека е поделена на две етапи , а првата завршува со смртта на Беницио , кој е убиен од страна на Џино. На почетокот на втората етапа , на Лигата и се приклучува братот на Беницио , Андрес (Пампа).

## Улоги

## Надворешни врски
* Официјално мрежно место 
* Сериалс.ру 

Категорија:Аргентински телевизиски серии
Категорија:Теленовели
Сухој Суперџет 100

:*За други употреби, видете [[Суперџет (појаснување)]]*.

**Сухој Суперџет 100** е демејство на регионални патнички авиони во категоријата од 75 до 95 седишта. Суперџетот 100 ќе се произведува од руската воздушна компанија Сухој во нивниот цивилен отсек, од кој Финмеканика поседува 25%.

Суперџетот 100 порано се нарекувал Сухој **Руски регионален авион** (Самолёт Российский Региональный Сухого), или „Сухој РРА“. Името било променето на 17 јули 2006.

Авионот бил откриен на аеродромот Џемги, Комсомолск на Амур на 26 септември 2007.

## Порачки и опции

Ер Франс , Луфтханза , САС http://www.sukhoi.org/eng/news/company/?id=606  и Иберија http://www.globalsecurity.org/wmd/library/news/russia/2005/russia-050405-rianovosti08.htm, УТаир Ејвиејшн се потенцијални купувачи.

С7 Ерлајнс (поранешна Сибир) беше првата авиокомпанија која нарача 50 Суперџета и 20 опции на истото летало, но подоцна ја откажа порачката со оглед на тоа што новите спецификации на леталото не се совпаѓаат со нивните побарувачки.

Далавија е близу до финализирање на зделка со цел да се добие до 25 Сухој Суперџета 100 за употреба на регионални рути на рускиот далечен исток. Финализирањето на зделката е одложено поради разговорите со Аерофлот околу потенцијално спојување и формација на нова далеку-источна дивизија на Аерофлот. Далавија веќе порачале 6 ССЏ.


File: SSJ-100_bort3_1.jpg
File: SSJ-100_bort1_1.jpg
File: SSJ-100_bort1_engine.jpg
File: SSJ-100_board-004_1.jpg
File: SSJ-100_board-004_2.jpg
File: SSJ-100_board_004.ogv


## Извори

## Надворешни врски
* Официјално мрежно место на Сухој Суперџет 
* Компанијата Сухој 
* Суперџетот ќе биде тестиран за издржливоста - РИА новости

## Поврзана содржина

### Слични летала
* Ембраер Е-Џетс
* Бомбардир ЦРЏ700/900/1000

Категорија:Патнички авиони
Категорија:Руски авиони
Категорија:Млазни авиони
Категорија:Авиони на Сухој
Теленовела

мини|300п|десно|Мексиканската продуцентска куќа Телевиса е една од најголемите куќи за теленовели
**Теленовела** е играна телевизиска серија којашто по содржината и форматот одговара на сапуница, но од неа се разликува по тоа што бројот на епизодите однапред е ограничен, а претставува одреден хибрид помеѓу сапуница, драмска серија и минисерија.

Форматот теленовела настанал во Латинска Америка во 1950те, и од почеток исклучиво бил за државите од тоа подрачје. Од 1980те, сериите постепено почнале да освојуваат и други телевизиски пазари, а со времето и да инсипираат серии на тие пазари.

Првата теленовела прикажана во подрачјето на бившата Југославија била бразилската „Робинката Исаура“ (Escrava Isaura) кон крајот на 1980те.

Од средината на 2000 година, теленовели почнаа да се произведуваат и на Балканот.

## Продуцентски куќи
* Мексико: Телевиса, ТВ Ацтека, Аргос Продукција
* Бразил: Глобо, Рекорд, СБТ
* Колумбија: РТИ Колумбија
* САД: Телемундо
* Хрватска: АВА Продукција
* Венецуела: Корал, Веневисион
* Аргентина: Телефе, Полка

## Типови на теленовели

* ***Романтични / традиционални теленовели***. Претставуваат највообиичаен тип на теленовели. Најчесто се зборува за сиромашна девојка која се заљубува во богато момче, но нивната љубов е забранета, бидејќи неговата фамилија е препреката.

* ***Историски теленовели***. Приказната е сместена во периодот пред 20век. Значи, во прашање е колонијалниот период, периодот на независноста, доцниот 19век или Револуција.

* ***Тинејџерски / мјузикл теленовели***. Ликовите во овие теленовели се тинејџери. Најчесто се во прашање хумористични серии кои се доживуваат со проблеми на дрога, секс и др. теми актуелни за тинејџерите.

## Надворешни врски
* Телевиса 
* ТВ Ацтека 
* Глобо
* Веневисион
* АВА Продукција 
* Телемундо 
* Телефе 

Категорија:Теленовели
Категорија:Телевизија
Мизија (град)

: *За [[Римско Царство|римската]] покраина, видете [[Мизија]].*

**Мизија** () е гратче во северозападниот дел на Бугарија, сместено на реката Ск’т. Мизија е административен цантар на истоимената општина и се наоѓа во Врачанската Област. Во 1970 година, тогашното село Буќовци (бугарски: *Букьовци*) се здобило со статус на град со ново име - Мизија. Градоначалник на гратчето е Валја Берчева. Според пописот од 2022 година, во Мизиja живеат 2.728 луѓе.

## Наводи

## Надворешни врски
* Официjален саjт на Општината Мизија 
* Официjален саjт на Врачанската област 

Категорија:Мизија (град)
Категорија:Населени места во областа Враца
Густав Темпл

**Густав Темпл** (англ. *Gustav Temple*) — уредник на британското списание *[[The Chap]]* и соавтор (со Вик Дарквуд) на делата „Чепов манифест“ (*The Chap Manifesto*), „Чепов алманах“ (*The Chap Almanac*), „Пат околу светот во 80 мартинија“ (*Around the World in 80 Martinis*) и „Најдоброто од The Chap“ (*The Best of The Chap*).

Темпл, Густав
Беле

**Беле** (француски: *Belley*, арпитански: *Bèlê*) — општина во департманот Ен, Франција. Бил и главен град на регионот Биже.

## Историја

Беле е родно место на славниот епикур Жан Антелм Брија-Саварен.

## Црковна историја

Беле бил седиште на Епископот на Беле и тука се наоѓа епископската катедрала.

## Стопанство
Гратчето е славно по своето сирење, *la Tome de Belley,* познат ко и како Шевре или пак „Le pave d'Affinois“. Има и фабрика за возила на Volvo.

Категорија:Општини во Ен
Категорија:Потпрефектури во Франција
Суперџет (појаснување)

**Суперџет** може да се однесува:
* Суперџет е лично водено возило произведено од Јамаха Мотор Корпорацијата.
* Суперџет линии е голем автобуски превозник на патници во Египет и број на арапски земји.
* Сухој Суперџет 100 е фамилија на регионални патнички авиони во категоријата од 60 до 95 седишта.
The Chap

thumb|right|220px|Корица на едно издание на ''The Chap''
***The Chap*** (транскр. *Д Чеп*) е име на британско тримесечно списание и сродни книги чиј уредник е Густав Темпл, кој предлага враќање на отмениот начин на живот, со твид, пушење на луле, опиум, брог-чевли и добро испеглани панталони. Во списанието се појавуваат истакнати „чеповци“ како Џон Купер Кларк, Лезли Филипс, Марк Кетис и Мис Мартиндејл. Во него се даваат напатствија за нега на мустаќи од Мајкл „Етерс“ Етри и кројачки совети од Дејвид Саксби.

„Чепистите“ предлагаат револуција заснована не на насилство или бомбардирање, туку на навистина фино облекување и однесување. Тие ја сплотуваат декаденцијата со активизамот и досега имаат организирано протести против современите уметнички инсталации и вулгарни копрорации како Геп, Старбакс и Најки. Може и да се рече дека, додека чепизмот е секако искрен во ценењето на британската култура и нејзината љубов кон традицијата, тој е сепак влече цврсти корени од ситуационистичкиот огранок на анархизмот со повеќе од повремени елементи на дадаизам.

Иако понекогаш погрешно се смета за памфлет кој ги рефлектира деснистичките ставови на старите Итонци, *The Chap* е дефинитивно сатирична операција, чија приврзаност кон поаспурдните ексцентричности на британската аристократија во опаѓање понекогаш ги збунува неговите противници. Токму апсурдизмот е главната водечка сила, што може да се забележи од нивниот избор на плетки од 1950-тите за корици, заедно со субверзните графики од Масонеријата и советската пропаганда. *The Chap* за првпат излегол во 1999 како противотров на момчешките списанија, но и денеска тој не помалку отскокнува меѓу огромната збрка нисковредни неделни списанија. Но сепак пораката на ова списание излегува на виделина - за ова сведочи фактот дека уште од 1960-тите години толкав број на членови на поп групи не носеле трегери, вратоврски и трилбија како денес.
 
## Надворешни врски
* Официјално мрежно место  на списанието The Chap  
* Форум за чаповци 
* Интервју со Густав Темпл 

Категорија:Британски списанија
Петар Дрвингов

**Петар Георгиев Дрвингов** — бугарски офицер од македонска народност, полковник во бугарската армија и историчар роден во Кукуш, денес во егејскиот дел на Македонија.

## Биографија
Го завршил своето образование во Солунската бугарска машка гимназија „Св. Кирил и Методиј“ и потоа во Военото училиште во Софија. Учесник е во Горноџумајското востание на ВМОК во 1902 година и во Илинденското востание на ВМОРО во 1903 година. За време на Балканските војни бил начелник на штабот на Македонско-одринскиот доброволен корпус. Во Првата светска воjна е началник на Штабот на Единаесетта пешадиска македонска дивизија од 1915, од мај 1916 година е командир на Први пешадиски македонски полк, а од мај 1917 година e началник на Штабот на Моравската воено-инспекционна област. По воjните како историчар пишува претежно истражувања на воената историjа и националната психологиjа како тие за Македонско-одринскиот доброволен корпус, нападот на Одрин во 1913 година, Единаесетта пешадиска македонска дивизија и моралниот лик на бугарскиот воjник.

## Ордени
* Орден „За храброст“
* Орден „Св. Александар“
* Орден „За заслуга“

Категорија:Бугарски офицери од Македонија
Категорија:Македонски научници во Бугарија
Категорија:Членови на БАН
Категорија:Луѓе од Кукуш
Категорија:Дописни членови на БАН
Категорија:Македонски преселници во Софија
Категорија:Носители на Железниот крст (1914) од II класа
Категорија:Починати во Софија
Категорија:Воени историчари
Категорија:Родени во 1875 година
Категорија:Починати во 1958 година
Категорија:Македонски општественици
Категорија:Носители на орденот „За заслуга“ (Бугарија)
Грб

**Грб** — специјална фигура, симболичко обликување, белег или амблем. Тоа е наследен, непроменет, постојан знак, составен според правилата на хералдиката, којшто служи за разликување на одделно лице, род, општество, институција, град, област, народ, држава, корпорација, стопанска или црковна организација.

Државниот грб првпат се појавува со формирањето на првите апсолутистички и централизирани феудални држави. Подоцна грбот како државен симбол, го примиле и капиталистичките и социјалистичките држави.

## Поврзано

* хералдика
* државен грб
* блазонирање
* грбоносец
* Грб на Република Македонија

Категорија:Хералдика
Конотација

**Конотација** — израз што најчесто се употребува во уметничко-литературниот стил. Претставува израз што развива нови асоцијации кај читателот. Конотација е всушност секој двосмислен израз.

Пример:
* „*Каква *'лисица*' си ти*!“

Зборот „лисица“ претставува конотација, зашто има друго (конотациско) значење освен основното.

Денотација пак претставува спротивното (еднозначни изрази).

## Наводи

Категорија:Македонска граматика
Јозеф Гебелс

**Паул Јозеф Гебелс** (;  - ) — германски политичар и Министер за народна просвета и пропаганда за време на националсоцијалистичкиот режим од 1933 до 1945 година. Тој бил еден од најблиските соработници и најпосветените следбеници на Адолф Хитлер. Гебелс бил познат по неговото жестоко говорништво и страшниот антисемитизам. Добил докторска диплома од Хајделбершкиот Универзитет во 1921 година.

Откако нацистите дошле на власт во 1933 година, тој бил назначен министер за пропаганда. Еден од неговите први чекори била наредбата да се запалат сите книги напишани од Евреи или антинацистички автори, и ја зголемил својата контрола над секој извор на информации во Германија. По неговото назначување на таа функција, неговите напади врз германските Евреи се зацврстиле и кулминирале со Кристалната ноќ во 1938 година, првиот отворед погром од страна на нацистите.

Како голем поддржувач на војната, Гебелс направил сѐ што можел за да го подготви германскиот народ за огромен воен конфликт. До крајот на 1943, војната се претворила во огромна катастрофа за Силите на оската, но тоа само го охрабрило Гебелс да ја засили пропагандата, со тоа што ги повикал Германците да ја прифатат идејата за тотална војна и мобилизација. Гебелс останал во Берлин со Хитлер до самиот крај, а по Хитлеровото самоубиство, служел како канцелар на Третиот рајх, иако само за еден ден. Во неговите последни часови, Гебелс ѝ дозволил на жена му Магда да ги убие нивните шест дечиња. Бргу потоа, Гебелс и жена му извршиле самоубиство, тој со истрел од огнено оружје, а таа со отров.

## Поврзано
* Националсоцијалистичка германска работничка партија
* Нацизам
* Членови на Хитлеровиот кабинет

Категорија:Германски политичари
Категорија:Германски националсоцијалисти
Категорија:Членови на НСДАП
Категорија:Германски националисти
Категорија:Апсолвенти на Хајделбершкиот универзитет
Категорија:Националсоцијалистички водачи
Категорија:Гаулајтери
Денотација

**Денотација** — израз што најчесто се употребува во разговорниот стил. Го има и во научниот, административниот и публицистичкиот стил. Претставува израз што не развива нови асоцијации кај читателот, односно израз со единствено значење.

Пример.

* „*Во зоолошката се родија нови *'лисици**'.“

Зборот *лисици* во овој случај претставува денотација, зашто има само едно значење - шумското животно лисица.

Конотација пак претставува спротивното (двозначни изрази).

## Наводи

Категорија:Македонска граматика
Бибер и чоколадо

**Бибер и чоколада** (португалски: **Chocolate com Pimenta**), е романтична историска бразилска теленовела. Серијата е снимена во Бразил во текот на 2003 / 2004 година, со 203 епизоди за национално ниво и 170 епизоди за меѓународен пазар. Првата епизода достигнала гледаност 37% а последната епизода ја гледале 43% од населението.

## Синопсис
Приказната се одвива во почетокот на 20 години од 19 век. Младата девојка Ана Франциска после смртта на нејзиниот татко, заминува да живее кај нејзината баба и остатокот на фамилијата во мал бразилски град Вентура. Ана таму оди на училиште, но сите ја навредуваат бидејќи е неугледна. Ана се заљубува во големиот заводник Данило, и сонува како еден ден ќе се ожени за него. Данило веќе долго време е во врска со заносната Олга, која е сигурна дека Данило ќе се ожени со неа, но не ни помислува дека Даниело презира брак и не сака никогаш да се ожени со неа. Олга постојано го заведува Данило и ќе го натера пред сите да ја навреди Ана Франциска, како би била сигурна дека Данило нема да има ништо со неа. Данило и го скршува нејзиното срце. Но, пред тоа, Ана спиела со Даниело, и останала бремена. Стариот газда на фабриката “Бонбон” се заљубува во Ана, и и го понудува своето презиме и прилика тој да го одгледа нејзиното дете. Ана одлучува да се венча за стариот Лудовико и отпатува со него во Аргентина. Седум години подоцна, Ана се враќа во Вентура, сега станала ладна и пресметлива дама од високата класа, многу е богата, но и убава. Лудовико умрел и и го оставил нејзе целото богатство. Ана е одлучна во намерата да им се одмазди на сите кои ја навредиле, да ги уништи сите бидејќи никогаш не заборавила што и направиле Данило и Олга пред многу години.

## Улоги

### Интернационално издание на музика од серијата

## Интернационално издание
# I´m in the Mood for Love - Rod Stewart
# Everytime We Say Goodbye - Steve Tyrell
# Hey There - Bette Midler
# (Somewhere) Over the Rainbow - Luiza Possi
# In the Mood - Glenn Miller
# Puttin´on the Ritz - Fred Astaire)
# Night and Day - Ella Fitzgerald
# Mack the Knife (Moritait) - Louis Armstrong
# Stormy Weather (Keeps Rainin´all the Time) - Etta James)
# Lover - John Williams & Boston Pops Orchestra
# Chocolate Waltz - The John Windsor Company
# Good Old Times - Swinging Jellys
# Curly Little Girl - Charlie Robins Band

## Бибер и чоколадо на Балканот
Србија: Тв Кошава  Бугарија: Евроком  Црна Гора: РТЦГ  Босна и Херцеговина: БХТ1

## Надворешни врски
* Официјално мрежно место 
* Интернет Филмска База на податоци
* Теледраматургија 

Категорија:Бразилски телевизиски серии
Категорија:Теленовели
Гарванот (поема)

:*За птицата видете [[Гавран]].*
thumb|„Гарванот“ ја прикажува мистериозната гарванова посета на раскажувачот во жалење, како што е илустрирано во оваа слика од Џон Тениел (1855).
**Гарванот (**) — наративна поема на американскиот писател Едгар Алан По, објавена во јануари 1845 година. Забележителна е по својата музикалност, стилизиран јазик и натприродна атмосфера. Раскажува за мистериозната посета на гарван (гавран) кој може да зборува кај еден расеан љубовник и го следи неговото бавно пропаѓање во лудило. Љубовникот, често препознаен како студент, ја жали загубата на неговата љубов Ленора. Гарванот, седнат на бистата на Атина Палада, ја истражува и продолжува неговата мака со постојаното повторување на зборот „невермор“ (*nevermore* - никогаш повеќе). Низ поемата, По врши алузии на фолклорот и на различни класични дела.

По тврдел дека ја напишал поемата многу логично и методично. Неговата намера била да напише поема која ќе им биде допадлива и на критичките и на модерните вкусови, како што објаснува во неговиот следен есеј „Филозофијата на композицијата“. Поемата била делумно инспирирана од гарванот кој се појавува во романот на Чарлс Дикенс, *[[Барнаби Руџ: Приказна за немирите од осумдесеттите]]*. По го позајмува комплексниот ритам и метрика од поемата на Елизабет Берет, „Додворувањето на лејди Џералдин“.

Првото издание на „Гарванот“ на 29 јануари 1845 во весникот *New York Evening Mirror* го направило По широко популарен во неговото животно доба. Поемата била наскоро повторно печатена, пародирана и илустрирана. Иако некои критичари не се согласуваат за вредноста на поемата, таа останува како една од најпознатите поеми што се некогаш напишани.

## Текстот на песната
Македонскиот препев е од Гане Тодоровски.

## Наводи

## Користена литература
* Силверман, Кенет. *Edgar A. Poe: Mournful and Never-ending Remembrance*. Њујорк: Harper Perennial, 1991. ISBN 0-06-092331-8
* Копли, Ричард и Кевин Хејс. „Two verse masterworks: 'The Raven' and 'Ulalume'“, собрано во *The Cambridge Companion to Edgar Allan Poe*, уредено од Кевин Хејс. Њујорк: Cambridge University Press, 2002. ISBN 0-521-79727-6
* Мејерс, Џефри. *Edgar Allan Poe: His Life and Legacy*. Њујорк: Cooper Square Press, 1992. ISBN 0-8154-1038-7

Категорија:Наративни поеми
Категорија:Дела на Едгар Алан По
Двојно лице

**Двојно лице**  (португалски: *Duas Caras*) е драматична бразилска теленовела. Серијата во Бразил започна со прикажување на 1 октомври 2008 на местото на новелата Тропски рај. Но поради тешките теми и сцените кои не беа дозволени за под 12 години, новелата се премести за еден час подоцна во 21ч. Без разлика на секогаш тешките но реални теми на Агиналдо Силва, во кои се среќаваат расизмот, хомосексуалноста, дрогата, наркотиците... таа достигна неверојатен успех, и најавен е крајот на серијата за 30 мај 2008.

## Синопсис
Адалберто Рангел се родил наречен Жувеналдо во една покраина во близина на Пернамбуко. Потребата да прехрани големо семејство, го натерало неговиот татко уште како мал да го продаде на Херможенес. Тој го прекрстил во Адалберто и го научил како да ги измамува луѓето. 
По много години, Адалберто, веќе маж, е присутен на една ужасна несреќа. Откако ќе види еден мртов брачен пар, наоѓа многу долари до нив, документи и слика од една девојка, Марија Паула, веројатно ќерка на парот, наследничка на големо богатство. Во тој момент, Адалберто се решава да го направи неговиот најголем потег.
Во малиот град Пасаредо, Марија Паула ја прима веста за смртта на нејзините родители од страна на Адалберто. Очајна од тага, таа единствено наоѓа утеха во заводникот Адалберто. Наивна и изгубена, Марија Паула ја прифаќа грижата на овој човек, и покрај тоа што сите се сомневаат во него. За кратко време, таа му се предава, и на крај се венчаваат. Мислејќи дека ќе формира семејство, Марија Паула горчливо се изненадува: Адалберто и го украл целото богатство. Таа сака да го најде и да му се одмазди, заедно со нејзиниот син, кој Адалберто не ни стигна да го запознае. Тогаш, Марија Паула оди во Саун Пауло, каде што почнува една нова етапа; таа се претвора во силна и борбена жена.
Адалберто, сега милионер, оди во Рио де Жанеиро каде што купува фабрика и се претвора во почитуван граѓанин. За тоа, тој го остава зад себе своето минато и повторно го менува своето име, а овој пат, и неговото лице – не може да ризикува некој да го препознае. По неколку хируршки зафати, со комплетно променето лице, се појавува новиот идентитет: Маркони Ферасо.

## Улоги
* Карактеризација на ликовите

## Наводи

## Надворешни врски
* http://memoriaglobo.globo.com/Memoriaglobo/0,27723,GYN0-5273-259133,00.html  
* Официјално мрежно место 
* Теледраматургија 
* http://www.globotvinternational.com/prodMulti.asp?prodId=77&mType=24&catId=  

Категорија:Бразилски телевизиски серии
Категорија:Теленовели
Мала госпоѓица

**Мала госпоѓица** (португалски: **Sinha Moça**), е историска бразилска теленовела. Серијата е снимена во Бразил во текот на 2006 година, со 185 епизоди за бразилското население, и 140 за меѓународниот пазар. Серијата имаше одличен успех во терминот на кои се прикажуваат историски теленовели. Првата епизода од серијата достигна гледаност до 33% а последната 36%.
 
## Синопсис
Дејството на серијата е сместено во 1887 година. Љубовна прииказна на Малата госпоѓица, ќерка на пуковникот Фереира, со младиот доктор Родолфо Фонтес, син на Д-р Фонтес, која ќе биде ставена на конец во текон на цела оваа новела. Малата госпоѓица и Родолфо се запознаваат на воз, после што завршиле студии, и се враќаат во градот Араруна. Како и Родофло, Малата госпоѓица исто така го дели политичкото уредување на Родолфо, и непрекинато го критизира својот татко, и го брани црнечкото население, кое во тоа време било злоставувано од страна на белците. Една ноќ, со помош на Родолфо, и помошта на луѓето кои делат исто мислење, Малата госпоѓица ги ослободува црнците, што предизвикува побуна во Араруна, посебно кај злобниот Барун. На другата страна на приказната, го имам Едимас (правилно име Рафаел) кој живее за уништување на злобниот Барун, неговиот вистински татко, кој го добил Рафаел во авантура со робинката Марија да Дорес. Пред тоа што бил продаден од страна на Барун, Рафаел бил голем пријател на Малата госпоѓица, уште од детството. После многу време што се враќа во градот, зема друго име, Димас, и станува десна рака на Августо, новинар, и се заљубува во неговата внука, Хулиана.

## Улоги

## Мала госпоѓица на Балканот
Хрватска: ХРТ

## Надворешни врски
* Официјално мрежно место 
* Теледраматургија 
* Сериалс.ру 

Категорија:Бразилски телевизиски серии
Категорија:Теленовели
Михаил Земцов

thumb|right|250px|Црквата Св. Симон и Ана (1734)
**Михаил Григорјевич Земцов** (рус. *Михаил Григорьевич Земцов*) (1688 – 1743) бил руски архитект кој работел во воздржаниот петробарокен стил, кој го научил од неговиот швајцарски соработник Доменико Трецини.

Во раниот период од кариерата, Земцов учествувал во проектирањето на Летниот дворец во Санкт Петербург и паркот во Петерхоф. Работел и на проектирањето на Кадрирошкиот дворец и парк во Талин (1718-25), сега церемонијална резиденција на претседателот на Естонија. Неговиот италијански дворец на Фонтанка (1726-28) бил срушен, а потоа преизграден неговиот Аничков дворец (1741-50).

Земцов бил назначен за еден од главните архитекти во руската престолнина во 1737. Завршил со работата на Рускиот правилник за изградба две години пред неговата смрт.

Земцов, Михаил
Земцов, Михаил
Категорија:Родени во 1688 година
Категорија:Починати во 1743 година
Категорија:Починати во Санкт Петербург
Црногорски јазик

**Црногорскиот јазик** (црногорски: *Crnogorski jezik*) е јужнословенски јазик и една од стандардните норми на српскохрватскиот јазик. Јазикот е службен во Црна Гора. Црногорскиот се заснова на ијекавското-штокавско наречје. Неговото стандардизирање всушност започнува во 2005 година. Во времето на СФРЈ за службен јазик во Црна Гора бил сметан српско-хрватскиот јазик. Со распадот на СФРЈ, а со тоа и на српско-хрватскиот јазик како официјален, во новосоздадените држави како официјални се воведуваат јазиците наречени според нацијата, па така како службениот јазик бил наречен „српски јазик од ијекавското наречје“.

## Кодификација
Во јануари 2008 година, владата на Црна Гора составила Одбор за стандардизирање на црногорскиот јазик, чиј главна цел била стандардизација на јазикот според меѓународните норми. Понатамошните документи, после верификацијата, станале дел од образовната програма на црногорското образование.

Првиот црногорски стандард бил официјално предложен во јули 2009 година. Покрај веќе стандардизираната форма на српскохрватскиот, со новиот предлог се опфаќале две нови букви, односно се предложиле буквите ‹ś› и ‹ź› како замена за диграфите  ‹sj› и ‹zj›. Одборот првично предложил два предлога, но владата не ги прифатила, но сепак бил прифатен третиот предлог на Одборот. На 21 јуни 2010 година Советот за општо образование ја прифатил првата граматика на црногорскиот јазик.

## Дијалекти
Црногорскиот јазик има два дијалекта, дел од штокавското наречје. Дијалектите на црногорскиот јазик се:

* Источнохерцеговски дијалект - се зборува во западниот и северозападниот дел од земјата
* Зетско-јужносанџачки дијалект -  се зборува во остатокот од земјата

## Азбука

Црногорската азбука е двописен систем, односно официјално двете писма и латиницата и кирилицата уживаат еднаков статус, но латиницата доста повеќе се користи. Азбуката била усвоена на 9 јуни 2009 година од министерот за образование на Црна Гора Сретен Шкулетиќ. Оваа азбука ги заменила српскохрватската латиница и кирилица.





## Наводи

## Поврзано
* Црногорци
* Црногорска азбука
* Црна Гора
* Јужнословенски јазици

## Надворешни врски
* Јазикот на Црна Гора 
* Црногорски јазик на montenegrina.net 

*
Категорија:Јазици во Црна Гора
Латиница

мини|десно|265п|Распространетост на латинична абецеда во свет:
**Латиница** е назив за писмото со коешто се служеле старите Римјани, како и за писмата изведени од него. Латиницата постои во неколку верзии коишто имаат од 20 до 40 букви коишто можат да бидат *мали* и *големи*. Големи букви секогаш се употребуваат на почетокот на секоја реченица, како и за пипување на одредени зборови во зависност од соодветниот јазик. Се пишува од лево на десно.

Денес латиницата е најупотребуваната азбука во светот.

Во современиот англиски јазик се употребуваат следните букви:

Категорија:Латиница
Категорија:Латинични азбуки
Категорија:Латиница
Категорија:Латиница
W (појаснување)

* W, буква од латиницата
* W, **ват**, изведена единица за моќност
* W, во хемијата, симбол за волфрам.
Дански јазик

**Дански јазик** — еден од северните германски јазици (или скандинавски јазици), подгрупа на германската гранка на индоевропските јазици. Го зборуваат околу 6 милиони луѓе, главно во Данска, а го зборуваат и 50.000 Данци во северните делови на Шлезвиг-Холштајн во Германија, каде што има статус на малцински јазик. Данскиот јазик е исто така службен јазик и задолжителен училиштен предмет во данските територии на Гренланд и Фарските Острови, коишто сега имаат ограничена самостојност. Во Исланд и Фарските Острови, данскиот, покрај англискиот, е задолжителен странски јазик во училиштата. Во Северна и Јужна Америка, постојат данско-јазични заедници во Аргентина, САД и Канада.
## Наводи

## Надворешни врски
* Граматика на данскиот јазик, превод: Никола Левандис, рецензија: Ана Алачова 

Категорија:Дански јазик
Категорија:Северногермански јазици
Категорија:Флективни јазици
Категорија:Јазици во Германија
Категорија:Јазици во Шведска
Категорија:Јазици во Норвешка
Категорија:Јазици во Данска
Категорија:Јазици во Исланд
Викториин споменик (Лондон)

thumb|right|200px|Викторииниот споменик
**Викторииниот споменик** (англ. *Victoria Memorial*) е статуа во Лондон, во средината на Кралските градини пред Бакингемската палата. 

Изработена е од вајарот Сер Томас Брок во 1911. Опкружувањето е дело на Сер Астон Веб, направено од 2,300 тони бел мермер. Ова е знаменитост од I класа.

На споменикот има голема статуа на кралицата Викторија која гледа североисточно кон Шеталиштето (*The Mall*). Другите страни на споменикот се со темни патинизирани бронзени статуи на Ангелот на Правдата (свртен северозападно кон Грин Парк), Ангелот на Вистината (свртен југоисточно) и Добротворноста свртена накај Бакингемската палата. Први врвот ја наоѓаме Победата со две седнати фигури. Фигурите на подножјето се подарок од новозеландскиот народ.

Целата скулптура има поморска тематика, како и остатокот од Шеталиштето (Адмиралитетската арка итн). Ова може да се види по сирените, тирони и еден хипогриф, кои укажуваат на британската поморска моќ.

## Галерија

Податотека:victoria.memorial.london.arp.jpg|Детал од центарот на споменикот
Податотека:Victoria-Monument-Gray-Sky.jpg|Детал од врвот на споменикот
Податотека:Victoria_Memorial_Side.jpg|Детал од југоисточната страна
Податотека:VictoriaMemorialSide.jpg|Детал од југозападната страна
Податотека:London_-_Victoria_Monument.JPG|Детал од предницата на споменикот, гледајќи кон Бакингемската палата
Податотека:London_-_Victoria_Monument_1.JPG|Детал од статуа на агол
Податотека:351879021_7aa9cf8d8f.jpg|Детал од врвот на споменикот
Податотека:Victoria Memorial (London)-3.jpg|Детал од врвот на споменикот 


## Поврзано
* Албертов споменик
* Адмиралитетска арка

Викториин споменик
Категорија:Згради и градби во Вестминстер
Категорија:Лондонски знаменитости од I класа
Категорија:Британска монархија
Данска и норвешка азбука

**[[Дански|Данската]]** и **[[Норвешки|норвешката]] азбука** се поставени врз основа на латинската азбука и се состојат од следниве 29 букви од 1955 (норвешката од 1917):

: (Слушнете ја данската азбука рецитирана од дански говорник.)

Буквите c, q, w, x и z се користат само во странски зборови. Исто така, има и некои скандинавски презимиња што содржат некои од овие букви.

Азбука
Азбука
Категорија:Латинични азбуки
Јазично семејство

мини|десно|550п|Главни јазични семејства на светот (во некои случаи географски групи на семејства).
**Јазично семејство** е поим што се користи во лингвистиката да се означи група јазици кои се генетски поврзани и потекнуваат од еден заеднички прајазик. Името потекнува од моделот „јазично стебло“ од историската лингвистика, каде се прави метафора меѓу сродноста на јазиците и сродноста на луѓето.

Според податоците на Ethnologue од 2009 година, во светот има 6.909 живи јазици. Еден јазик се определува за „жив“ ако истиот се користи како основно средство за општење кај одредена група на луѓе. Точниот број на живите јазици во светот варира од 5.000 до 10.000, во зависност од тоа што се подразбира под дефиницијата „јазик“ и како да се класифицираат дијалектите. Покрај живите јазици, постојат голем број на мртви и исчезнати јазици.

## Структура

Едно јазично семејство е филогенска единица, што значи, сите членови потекнуваат еден заеднички предок и сите потомци од тој заеднички прајазик се вметнати во семејството. Сепак, секоја класификација на јазиците може да се нарече „семејство“. Така на пример имаме јазично семејство индоевропски јазици, но и подгрупите на ова јазично семејство можат да се означат како семејства, односно, словенско јазично семејство, германско јазично семејство, романско јазично семејство итн.

Јазичното семејство може да биде поделено на помали филогенски единици, често наречени „гранки“ на семејството, бидејќи историски и традиционално јазичното семејство се претставува како дрво (лоза). Така на пример, туркиските јазици, угрофинските јазици, монголските јазици и тунгуските јазици се гранки на уралското јазично стебло.

## Останата класификација

;Изолирани јазици

Повеќето од светските јазици се дел од едно од јазичните семејства. Тие јазици кои немаат сродни или поврзани јазици се наречени изолирани јазици. Изолираните јазици сочинуваат свое посебно јазично семејство. Таков изолиран јазик на пример е баскискиот јазик. Сепак и во рамките на едно јазично семејство има изолиран член, како што е ерменскиот јазик во индоевропските јазици. Општо гледано, јазичарите сметаат дека и изолираните јазици имаат сродни јазици, но временската разлика е толку голема што тешко е да се реставрира изумрениот сроден јазик.

;Јазичен контакт

Мешаните јазици настануваат кога два јазика стапуваат во контакт и со тек на времето се добива нов јазик, кој е мешавина на двата природни јазика. Ваквите јазици се класифицираат во посебни семејства наречени мешани јазици како што се креолските и пиџините. Како пример за мешаните јазици се хаитскиот креолски јазик или ток писин.

## Распространетост

## Наводи

## Поврзано
* Список на јазични семејства
* Јазичен сојуз
* Дијалектен континуум

## Надворешни врски
* Ethnologue
* Multitree Project 
* Јазици во светот 
* Споредбен список на зборови на различни јазични семејства (Сводешов список)


Категорија:Историска лингвистика
Синагога

[мини|десно|300п|Поранешната скопска синагога [Синагога „Бет Јаков“ (Скопје)|„Бет Јаков“]]

**Синагога** или **авра** — еврејски молитвен дом. Зборот означува собрание (од грчки: συναγογε синагоге - хебрејски: Beit Knesset (בית כנסת).

Главната улога на синагогите е заедничка молитва, и покрај тоа што е поврзана и со приватни или лични молитви.
Кога станува збор за уметност и архитектурата на синагогите, Евреите својот живот го прилагодувале надвор од храмот. Тоа е своевидно отстапување од колективната религија, од најрано време, спрема поединечната религија на синагогата, којашто би можела да биде проширена во сите земји и сите заедници.

Сѐ до модерно време, синагогата е седиште на еврејското искуство. Со либералните тенденции, настапиле разни иновации во синагогите.
За разлика од христијанската црква, на пример, синагогата не е храм, бидејќи според јудаизмот има еден единствен храм – денес непостоечкиот Соломонов храм.

Синагогата е место каде што верниците се собират на секој свет ден. Богослужба во строга смисла не се спроведува, но се исполнуваат ритуали, се произнесуваат молитви, се читаат проповеди. Богослужбата е можна *само* во храмот на Соломон.

Интересна е местоположбата на синагогите, бидејќи според талмудските верувања, во саботниот ден (којшто е неработен) е дозволено човек да измине 800 стапки. Во врска со тоа, во минатото синагоги се граделе онаму каде што во близина има компактно еврејско население.

Архитектурата на синагогата варира според местото и државата во којашто е градена. Една од најзабележителните градби се наоѓа во Шпанија.

## Наводи

Категорија:Храмови
Категорија:Синагоги
Категорија:Јудаизам